Тумачење човјечијег вијека
Двадесет јањаца, тридес вукова, четерес лисица, шесет оваца, осамдесет кокошака, сто јаја. А то ће рећи: човјек је од двадесет година — незлобив као јање; од тридесет година — суров као вук; од четрдесет — лукав као лисица; од шездесет — миран као овца; од осамдесет није кадар даље од прага, ка’ ни кокош; а од сто — чим га што турне готов је, као јаје.

Забиљежио у Гацку.

Н. Н. Херцеговац

Извор 
1892. Босанска вила, лист за забаву, поуку и књижевност. Година седма, број 2, стр. 29.

Српске народне приповетке